భోపాల్: రుణమాఫీ, గిట్టుబాటు ధరలపై రోడ్డెక్కిన రైతులపై ఈనెల 6న జరిగిన కాల్పుల్లో ఐదుగురు రైతులు ప్రాణాలు కోల్పోయి ఉద్రిక్త పరిస్థితులు నెలకొన్న తరుణంలో మధ్యప్రదేశ్ వ్యవసాయ శాఖ మంత్రి గౌరి శంకరర్ బిసెన్ మాత్రం అగ్నికి ఆజ్యం పోస్తున్నట్టు వ్యాఖ్యలు చేశారు. రైతులకు ఉపశమన చర్యల ప్రసక్తే లేదన్నారు. ప్రభుత్వం ఇప్పటికే వడ్డీలేని రుణాలు ఇస్తోందని, ఆ కారణంగా రైతు రుణాల మాఫీ ప్రసక్తే లేదని తేల్చిచెప్పారు. '2008లో నేను మంత్రి అయినప్పుడు 3 శాతం వడ్డీతో రుణాలు మంజూరు చేస్తామని వాగ్దానం చేశాను. ఆ తర్వాత సంవత్సరం ఒక శాతం వడ్డీతో రుణాలు మంజూరు చేశాం. ఆ తర్వాత జీరో శాతంతో రుణాల పంపిణీ జరిపాం. ఎలాంటి వడ్డీ లేకుండా రుణాలు ఇచ్చినప్పుడు వాటిని రద్దు చేయడం ఎలా? పూర్తి రుణమాఫీకి నేను ఎప్పుడూ విరుద్ధమే. అప్పుడే కాదు ఇప్పుడు కూడా' అని బిసన్ శనివారంనాడు మీడియాతో మాట్లాడుతూ అన్నారు. ముఖ్యమంత్రి శివరాజ్ సింగ్ చౌహాన్ నాయకత్వంలో వ్యవసాయం రంగం పురోగతి సాధిస్తోందని మంత్రి చెప్పారు. రైతుల సహకారంతో వ్యవసాయరంగంలో 20 శాంతి వృద్ధి సాధించామని, గత ఐదేళ్లుగా ఇదే వృద్ధి కొనసాగుతోందని మంత్రి అన్నారు. కేవలం రాజకీయ ప్రయోజనాల కోసమే రైతు ఆందోళనలకు కాంగ్రెస్ పార్టీ మద్దతిస్తోందని విమర్శించారు. రాష్ట్ర రైతులను కాంగ్రెస్ తప్పుదారి పట్టిస్తోందని, అగ్నికి ఆజ్యం పోస్తోందని అన్నారు. ఒకవైపు రైతు ఆందోళన నేపథ్యంలో రాష్ట్రంలో శాంతి నెలకొల్పడమే లక్ష్యంగా ముఖ్యమంత్రి శివరాజ్ సింగ్ చౌహాన్ నిరవధిక నిరాహార దీక్ష చేస్తూ రైతుల సమస్యలను నేరుగా వింటుండగా, వ్యవసాయ మంత్రి బిసెన్ వ్యాఖ్యలు కలకలం సృష్టిస్తున్నాయి.
bhopal: runamafi, gittubaatu dharalapai roddekkina raitulapai eenela 6na jarigina kaalpullo aiduguru raitulu praanaalu kolpoi udrikta paristhitulu nelakonna tarunamlo madhyapradesh vyavasaaya saakha mantri gauri sankarar bisen maatram agniki aajyam postunnattu vyaakhyalu chesaru. raitulaku upasamana charyala prasakte ledannaru. prabhutvam ippatike vaddeeleni runaalu istondani, aa kaaranamgaa raitu runaala maffey prasakte ledani telchicheppaaru. '2008loo nenu mantri ayinappudu 3 saatam vaddeetho runaalu manjuru chestamani vaagdaanam cheshaanu. aa tarvaata samvatsaram oka saatam vaddeetho runaalu manjuru chesham. aa tarvaata jeero saatamto runaala pampinee jaripam. elanti vaddi lekunda runaalu ichinappudu vaatini raddu cheyadam ela? puurti runamaafeeki nenu eppuduu viruddhame. appude kaadu ippudu kuudaa' ani bisan sanivaaramnaadu meediatho maatlaadutuu annaru. mukhyamantri shivaraj sing chauhan naayakatvamlo vyavasaayam rangam purogati saadhistondani mantri cheppaaru. raitula sahakaaramtho vyavasaayarangamlo 20 saanti vruddhi saadhinchaamani, gatha aidellugaa ide vruddhi konasagutondani mantri annaru. kevalam rajakeeya prayojanaala kosame raitu aandolanalaku congress party maddatistondani vimarsinchaaru. rashtra raitulanu congress tappudaari pattistondani, agniki aajyam postondani annaru. okavaipu raitu aandolana nepathyamlo rashtramlo saanti nelakolpadame lakshyamgaa mukhyamantri shivaraj sing chauhan niravadhika nirahara deeksha chestu raitula samasyalanu nerugaa vintundagaa, vyavasaaya mantri bisen vyaakhyalu kalakalam srushtistunnaayi.